钦定古今图书集成/理学汇编/学行典/第218卷 > 张九德
## 钦定古今图书集成/理学汇编/学行典/第218卷 > 张九德

按《郾城县志》：“张九德，幼醇谨，少长恭谨慎默。父魁为
扬州训导，感疮疾久不瘥，九德遂劝之归。及归，日侍
汤药不敢懈，非急故未尝离左右。越二岁，疾亟，九德
与弟九经百方疗之，不少愈。乃焚香祷神，举刃刲股，
密烹以进父，食竟，遂获安，阖邑骇羡之。县尹乔亲诣
其家验之，馈以酒肉，蠲其丁粮。后杨尹奉诏书事例”
欲起部听用，九德辞以母老，且未尝学问，恐负国恩。
又举乡饮，亦不赴，署县事。杨大书“孝子之门”，以表其
家。